ai4bharat/Pralekha huggingface dataset:
وزیراعظم کا دفتر
وزیر اعظم نے سلامتی سے متعلق بھارت کی تیاریوں اور یوکرین میں جاری تنازعہ کے تناظر میں موجودہ عالمی منظر نامہ کا جائزہ لینے کے لیے منعقدہ سی سی ایس میٹنگ کی صدارت کی
نئی دہلی، 13 مارچ 2022:
وزیر اعظم جناب نریندر مودی نے سلامتی سے متعلق بھارت کی تیاریوں اور یوکرین میں جاری تنازعہ کے تناظر میں موجودہ عالمی منظر نامے کا جائزہ لینے کے لیے منعقدہ سی سی ایس میٹنگ کی صدارت کی۔
وزیر اعظم کو تازہ ترین صورتحال اور سرحدی علاقوں کے علاوہ بحریہ و فضائیہ کے شعبہ میں سلامتی سے متعلق بھارت کی تیاری کے مختلف پہلوؤں کے بارے میں جانکاری فراہم کی گئی۔
اس کے علاوہ ، وزیر اعظم مودی کو یوکرین میں رونما ہونے والے تازہ ترین واقعات ،نیز یوکرین سے بھارتی شہریوں اور بھارت کے ہمسایہ ممالک کے شہریوں کے انخلاء کے لیے چلائے جا رہے آپریشن گنگا کے بارے میں بھی تازہ جانکاری فراہم کی گئی۔
وزیر اعظم مودی نے ہدایت جاری کی کہ کارخیف میں ہلاک ہونے والے نوین شیکھرپّا کے جسد خاکی کو واپس لانے کے لیے تمام تر ممکنہ کوششیں کی جانی چاہئیں۔
خواتین اور بچوں کی ترقیات کی وزارت
پاکسو متاثرین کے لئے اہم نگہداشت اورامداد پہنچانے کےلئے نربھیا فنڈ کے تحت عورتوں ا وربچوں کی ترقی کی وزارت کی اسکیم
نربھیا فنڈ کے تحت، خواتین اور اطفال کی ترقی کی وزارت کی ایک اسکیم یعنی اجتماعی عصمت دری کی شکار بچ جانے والی خواتین اور حاملہ ہونے والی نابالغ لڑکیوں کو انصاف تک رسائی کے لیے امداد پہنچانے اورانتہائی نگہداشت کے لئے اسکیم کے واسطے 74.10 کروڑ روپے کی کل لاگت کا تخمینہ لگایا گیا تھا۔ اس اسکیم کا مقصد پناہ گاہ، خوراک اور روزمرہ کی ضروریات، عدالت کی سماعتوں میں حاضر ہونے کے لیے ٹرانسپورٹ کی فراہمی اور ان نابالغ لڑکیوں کو قانونی امداد فراہم کرنا ہے جنہیں جبرا حاملہ ہونے کی وجہ سے خاندان، یا تو عصمت دری/ اجتماعی عصمت دری کی وجہ سے یا کسی اور وجہ سے چھوڑ دیا گیا ہے اور ان کے پاس خود کو سہارا دینے کا کوئی دوسرا ذریعہ نہیں ہے۔
سال 2021 میں، نیشنل کرائم ریکارڈ بیورو نے پاکسو ایکٹ کے تحت 51,863 معاملے درج کیے۔ ان میں سے دفعہ 3 اور 5کے تحت 64 فیصد  معاملات  کے تحت رپورٹ ہوئے۔
اس اعداد و شمار کے مزید تجزیہ سے پتہ چلتا ہے کہ قانون کی دفعہ 3 اور 5 کے تحت رپورٹ کیے گئے کل 33,348 معاملات میں سے 99 فیصد  کیسز لڑکیوں کے خلاف ہوئے۔ ان میں سے بہت سے معاملات میں، لڑکیاں حاملہ ہو جاتی ہیں اور کئی جسمانی اور ذہنی صحت کے خدشات کو برداشت کرتی ہیں، جو اس وقت مزید بڑھ جاتی ہیں جب وہ اپنے ہی کنبوں کی طرف سے انکار یا ترک کر دی جاتی ہیں یا یتیم ہو جاتی ہیں۔
اسکیم کے مقاصد یہ ہیں:
متاثرہ بچیوں کو ایک ہی چھت کے نیچے مربوط امداد اور تعاون فراہم کرنا
تعلیم تک رسائی، پولیس کی مدد، طبی امداد ، نفسیاتی اور ذہنی مشاورت قانونی مدد اور بچیوں کے لیے انشورنس کور سمیت متعدد خدمات تک فوری، ہنگامی اور غیر ہنگامی رسائی کی سہولت فراہم کرنا۔ متاثرہ بچی کے لئے اور اس کے نوزائیدہ کو ایک ہی چھت کے نیچے انصاف تک رسائی اور اس طرح کی متاثرہ بچیوں کی بازآبادکاری کے قابل بنانے کے لیے۔
اہلیت کے معیار یہ ہیں:
18 سال سے کم عمر کی کوئی بھی لڑکی، جو اس کا شکار ہو:
ایسا جنسی حملہ جس میں شرمگاہ میں ذکرداخل ہواہے، پاکسو قانون کی دفعہ 3،
بے حد شدید جنسی حملہ۔پاکسو ایکٹ کی دفعہ 5،
تعزیرات ہند کی دفعہ 1860 آئی پی سی کے سیکسن 376،376 اے۔ای
اور اس طرح کے حملے یا عصمت دری کی وجہ سے حاملہ ہونےوالی اسکیم کے تحت شامل ہے۔ اس طرح کی جنسی حملے کی شکار بچی کو ہونا چاہیے:
- ایک یتیم یا
- خاندان کی طرف سے ترک کر دیا گیا یا
- خاندان کے ساتھ رہنا نہیں چاہتی
اسکیم کے تحت فوائد حاصل کرنے کے لیے متاثرہ لڑکی کے لیے ایف آئی آر کی کاپی رکھنا لازمی نہیں ہے۔ تاہم، اس اسکیم کے نفاذ کے ذمہ دار افراد کی ذمہ داری ہوگی کہ وہ اس بات کو یقینی بنائیں کہ پولیس کو معلومات فراہم کی جائیں اور ایف آئی آر درج کی جائے۔
چائلڈ کیئر انسٹی ٹیوشنز چلڈرن ہوم کے ذریعے عمل کیا جائے گا
گھر کا انچارج فرد لڑکی کے لیے الگ محفوظ جگہ فراہم کرے گا کیونکہ اس کی ضروریات گھر میں رہنے والے دوسرے بچوں سے مختلف ہیں۔ بچی کی دیکھ بھال کے لیے انچارج فرد کے ذریعے ایک کیس ورکر کو فوری طور پر نامزد یا مقرر کیا جائے گا۔ لڑکی کی دیکھ بھال اور تحفظ کے لیے گھر کو علیحدہ فنڈز فراہم کیے جائیں گے۔
مشن وتسلیہ کے رہنما خطوط کے تحت پاکسو متاثرین کے لئے وقف شدہ سی سی آئیز کے انتظامات بھی مناسب بحالی اور پاکسو متاثرین کی مدد کے لئے کئے جائیں گے۔
وزارت خزانہ
وزیرخرانہ محترمہ نرملا سیتارمن نے بنیادی ڈھانچے کی سرمایہ کاری کے ایشیائی بینک کے گورنروں کے بورڈ کی پانچویں سالانہ میٹنگ میں شرکت کی
نئی دہلی،28؍جولائی، خزانے اور کارپوریٹ امور کی مرکزی وزیر محترمہ نرملا سیتا رمن نے نئی دہلی میں آج ویڈیو کانفرنسنگ کے ذریعے ، بنیادی ڈھانچے سے متعلق سرمایہ کاری کے ایشیائی بینک کے گورنروں کے بورڈ کی پانچویں سالانہ میٹنگ میں شرکت کی۔
سالانہ میٹنگ میں ہر سال گورنروں کا بورڈاُن اہم فیصلوں کے لئے میٹنگ کرتا ہے، جن کا بینک کے مستقبل پر اثر پڑتا ہے۔ میٹنگ میں جو مذاکرات ہوئے، ان میں اے آئی آئی بی کے صدر کے انتخاب اور اے آئی آئی بی 2030 اگلی دہائیوں میں ایشیاء کی ترقی کی حمایت کے موضوع پر ایک گول میز مذاکرے پر بھی وسیع بات چیت بھی شامل ہے ۔
محترمہ سیتا رمن کو گول میز مذاکرے میں سب سے پہلی مقرر کے طور پر گردانا گیا۔ محترمہ سیتا رمن نے اپنی تقریر میں اے آئی آئی بی کی اُن کوششوں کو سراہا جو اس نے اپنے ممبر ملکوں کو تقریبا 10 ارب امریکی ڈالر کی مالی مدد دینے کے کام کو جلد انجام دیا۔ ان ممبر ملکوں میں بھارت بھی شامل ہے، جو کووڈ – 19 وبا سے لڑ رہا ہے۔ محترمہ سیتا رمن نے سارک ملکوں کے لئے کووڈ -19 ہنگامی فنڈ کی شروعات کرنے کے جناب مودی کے قدم کو سراہا اور کووڈ – 19 کی روک تھام کے لئے اہم طبی صحت کٹس سپلائی کرنے میں بھارت کی کوششوں کا ذکر کیا۔ اس کے ساتھ ساتھ وزیر خزانہ نے جی-20 قرض سروس سسپنشن قدم میں بھارت کی حصہ داری کو اجاگر کیا۔
محترمہ سیتا رمن نے حکومت ہند کی طرف سے کئے گئے مختلف اقدامات کا بھی ذکر کیا ، جو کووڈ – 19 سے نمٹنے کے لئے کئے گئے ہیں۔ ان اقدامات میں 23 ارب امریکی ڈالر کی پردھان منتری غریب کلیان یوجنا اور 295 ارب امریکی ڈالر کے آتم نربھر بھارت پیکج بھی شامل ہیں، جس کا مقصد معیشت کے تمام شعبوں اور زمروں کا تحفظ کرنا ہے۔ بھارتی ریزرو بینک نے مالی پالیسی میں نرمی کی ہے، خاص طور پر ریزرو ضرورتوں کو کم کیا ہے اور تقریبا 3.9 فیصد جی ڈی پی تک معیشت میں نقد رقم جاری کی ہے۔
وزیر خزانہ نے کہا کہ بنیادی ڈھانچے کے فروغ کے لئے بھارت نے قومی بنیادی ڈھانچہ ، پائپ لائن شروع کیا ہے، جو 2020 سے 2025 تک کے لئے ہے۔ اس میں ایک اعشاریہ چار ٹریلین امریکی ڈالر کا تخمینہ ہے۔ محترمہ سیتا رمن نے بینک کو مشورہ دیا کہ وہ اپنی علاقائی موجود گی قائم کرے، جو ایک مؤثر پروجیکٹ کے مینجمنٹ اور اس پر عمل در آمد میں مؤثر پروجیکٹ کی مدد کرے گا۔
وزیر خزانہ نے بہت اچھی ترقی کے لئے اے آئی آئی بی مینجمنٹ کی تعریف کی، جسے بینک نے پانچ سال کی قلیل مدت میں حاصل کرلیا۔
۔۔۔۔۔۔۔۔۔۔۔۔۔۔۔۔۔۔


U-4204
(Visitor Counter : 138
وزیراعظم کا دفتر
وزیر اعظم نے خواتین کی ریسلنگ 76 کلوگرام فری اسٹائل میں کانسی کا تمغہ جیتنے پر کرن بشنوئی کو مبارکباد دی
وزیر اعظم جناب نریندر مودی نے کرن بشنوئی کو ایشیائی کھیلوں میں خواتین کی ریسلنگ 76 کلوگرام فری اسٹائل میں کانسی کا تمغہ جیتنے پر مبارکباد دی ہے۔
وزیر اعظم نے ایکس پر پوسٹ کیا؛
ایشین گیمز میں ریسلنگ میں مزید وقار حاصل ہوا!
‘‘خواتین ریسلنگ 76 کلوگرام فری اسٹائل میں کانسی کا تمغہ جیتنے پر کرن بشنوئی کو مبارکباد۔ انہ کی آئندہ کوششوں کے لیے میری نیک خواہشات۔’’
۔۔۔۔۔۔۔۔۔۔۔
ش ح۔ا گ۔ن ا۔
U-10474
(
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 172.21 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 11.16 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،20 فروری، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,72,21,28,840
|
|
دستیاب خوراک
|
|
11,16,84,166
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 172.21کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 11.16کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
امور داخلہ کی وزارت
جیلوں سے متعلق اصلاحات
’جیلوں سے متعلق اصلاحات‘ کے موضوع پر آج راجیہ سبھا میں ایک تحریری سوال کا جواب دیتے ہوئے، داخلی امور کے وزیر مملکت جناب اجے کمار مشرا نے کہا کہ جیلوں کو کمپیوٹر سہولت سے آراستہ کرنے کے مقصد سے ’ای-پریزنس‘پورٹل کو مضبوط بنانے کے لیے ؛ اور جیلوں میں سلامتی سے متعلق بنیادی ڈھانچہ کو بہتر بنانے کی غرض سے ’جیلوں کی جدیدکاری‘ کے تعلق سے، وزارت داخلہ  کے ذریعہ ریاستوں اور مرکز کے زیر انتظام علاقوں  کو گذشتہ پانچ برسوں کے دوران جاری کیے گئے فنڈس کی تفصیلات مندرجہ ذیل ہیں:
|
|
مالی برس 
|
|
جاری کیا گیا سرمایہ 
|
|
2017-18
|
|
32.49
|
|
2018-19
|
|
33.00
|
|
2019-20
|
|
34.00
|
|
2020-21
|
|
0
|
|
2021-22
|
|
50.00
جناب مشرا نے کہا کہ وزارت داخلہ نے 2016 میں تمام ریاستوں اور مرکز کے زیر انتظام علاقوں کے لیے ایک ماڈل پریزن مینووَل 2016 ارسال کیا تاکہ وہ اپنے متعلقہ دائرہ کار میں اسے اختیار کر سکیں۔ وزارت داخلہ ریاستی حکومتوں اور مرکز کے زیر انتظام علاقہ کی انتظامیہ کے ساتھ مسلسل رابطے میں ہے اور ماڈل مینووَل کی اہمیت پر زور دے رہی ہے۔ اس کے علاوہ وزارت نے اُنہیں مذکورہ ماڈل کو اپنانے اور جیلوں کی مؤثر انتظام کاری کے لیے اس میں فراہم کرائے گئے رہنما خطوط کو بروئے کار لانے کا مشورہ دیا ہے۔
جناب مشرا نے مزید کہا کہ نیشنل کرائم ریکارڈس بیورو  ریاستوں اور مرکز کے زیر انتظام علاقوں  کے ذریعہ اسے رپورٹ کرائے گئے جیلوں سے متعلق اعداد و شمار کو ترتیب دینے اور اسے اپنی سالانہ اشاعت بہ عنوان ’’جیلوں سے متعلق اعداد و شمار ، بھارت‘‘ میں شائع کرتا ہے۔ ان معلومات کا ریکارڈ این سی آر بی کے ذریعہ نہیں رکھا جاتا ہے ۔
داخلی امور کے وزیر مملکت نے کہا کہ ’جیلیں /ان میں زیر حراست افراد‘ آئین ہند کے ساتویں شیڈیول کی فہرست II کے تحت ’’ریاستی فہرست‘‘ کا موضوع ہے۔ لہٰذا، انتظامیہ اور قیدیوں کی انتظام کاری بنیادی طور پر متعلقہ ریاستی حکومتوں کی ذمہ داری ہے، جو کہ مقامی ضرورتوں کے مطابق جیلوں کے لیے بجٹی تخصیص میں اضافہ کرنے کی اہل ہیں۔
کوئلے کی وزارت
سینٹرل مائن پلاننگ اینڈ ڈیزائن انسٹی ٹیوٹ لیمٹڈ نے دھول کو کنٹرول کرنے کی نئی ٹیکنالوجی ایجاد کی
کوئلہ کانوں، تھرمل پاور پلانٹس ،ریلوے سائڈنگس اور پورٹس میں سود مند
کان کنی والے علاقوں سے اٹھنے والی دھول کو کم سے کم کرنے اور اسے کنٹرول کرنے کی غرض سے سینٹرل مائن پلاننگ اینڈ ڈیزائن انسٹی ٹیوٹ لیمٹڈ  رانچی نے  نے کوئلہ کانوں کے علاقوں سے اٹھنے والی دھول کو کنٹرول کرنے اور ان کی گردش کو روکنے کے لئے ایک نظام اور طریقہ کار ایجاد کیا ہے اور دسمبر 2022  میں اس کے لئے پیٹنٹ حاصل کیا ہے اس نظام کو کانوں ، تھرمل پاور پلانٹس ، ریلوے سائڈنگ ، بندرگاہوں ، تعمیراتی مقامات استعمال کیا جاسکتا ہے جہاں کھلے آسمان کے نیچے کوئلہ یا دیگر میٹریلس / اڑنے والا میٹریلس کا ذخیرہ کیا جاتا ہے ۔ کھلے وسیلوں سے پیدا ہونے والی دھول کو کم کرنے کے علاوہ اس نظام سے شور و غل بھی کم ہوسکے گا۔
کوئلے کی وزارت کے تحت کوئلہ / لگنائٹ پی سی یوز مسلسل ملک کی توانائی کو پورا کرنے کے لئے ایک ماحولیاتی ذمہ داری کے طریقہ سے معیاری کوئلہ پیدا کرنے کی مسلسل کوشش میں لگا ہوا ہے۔کوئیلہ کان کنی اور متعلقہ سرگرمیوں کے ذریعہ پیدا ہونے والی ہوا کی آلودگی کو کم کرنے یا روکنے کے لئےکوئلہ / لگنائٹ پی سی یوز مختلف اقدامات اپنا رہے ہیں ۔اڑنے والی دھول ذرات کی ایک شکل ہے جو ہوا میں آلودگی کو پھیلانے میں نمایاں رول ادا کرتی ہے جو مختلف وسیلے سے پیدا ہوتی ہے جو ہوا کے سامنے آتے ہیں اور ایک محدود بہاؤ کے ذریعہ فضا میں خارج نہیں ہوتی ہیں۔
اڑنے والی دھول کے کنٹرول کے لئے ونڈ وریک اور ورٹیکل گرینری سسٹم  کی سنچرونائزڈ ایپلی کیشن
اڑنے والی دھول کے پھیلنے اور اس دھول کے پیدا ہونے کو کم کرنے کے لئے موجودہ ایجاد کا تعلق ونڈ بریک  اور عمودی ہریالی نظام سے تعلق رکھتا ہے ۔ڈبلیو بی اوروی جی ایس کو بالترتیب اڑنے والی دھول  کے حوالے سے اوپر کی سمت اور نیچے کی سمت میں کھڑا کیا گیا ہے۔ ڈبلیو بی سورس کی طرف پہنچنے والی رفتار کو کم کرتا ہے اوراس طرح سے یہ سورس پر اڑتے ہوئے دھول اٹھانے کے لیے محیطی ہوا کی شدت کو کم کرتا ہے۔وی جی ایس ایک فلٹر کے طور پر کام کرتا ہے اور ہوا کے ساتھ نیچے کی سمت میں ریسیپٹرز کی طرف بڑھنے والی بقایا دھول کی مقدار کو کم کرتا ہے۔ لہذا، نیچے کی سمت میں واقع مختلف ریسیپٹرز پر محیطی ہوا میں دھول کے ارتکاز میں نمایاں کمی واقع ہوئی ہے۔ اس نظام کو ذیل کی شکل میں دکھایا گیا ہے:
ونڈ بریک اور وی جی ایس کی سینچرونائز ایپلی کیشن کا طریقہ کار
وزیراعظم کا دفتر
وزیر اعظم نے نائیجیریا میں صدارتی انتخابات میں کامیابی حاصل کرنے پر عزت مآب جناب بولا احمد ٹینوبو کو مبارکباد دی
وزیر اعظم جناب نریندر مودی نے نائیجیریا میں صدارتی انتخابات میں کامیابی حاصل کرنے پر عزت مآب بولا احمد ٹینوبو کو مبارکباد دی ہے۔
وزیر اعظم نے ٹویٹ کیا؛
’’میں صدارتی انتخابات میں کامیابی حاصل کرنے پرعزت مآب جناب بولا احمد ٹینوبو کو مبارکبادپیش کرتا ہوں۔ ہم آپ کی قیادت میں ہندوستان-نائیجیریا دوطرفہ تعلقات کو مزید مستحکم کرنے کے منتظر ہیں۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U-2280
(
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 207.47 کروڑ سے تجاوز کرگئی
اب تک12 سے 14 سال کی عمر کے گروپ کے لئے 3.96 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 1,23,535 ہے
گذشتہ 24 گھنٹوں میں 16,561 نئے معاملات سامنے آئے
شفایابی کی شرح فی الحال 98.53 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 4.88 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 207.47 کروڑ  سے تجاوز کرگئی ہے۔یہ سنگ میل 2,75,59,030 سیشن کے ذریعہ حاصل کیا گیا ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.96 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,13,219
|
|
دوسری خوراک
|
|
1,00,99,464
|
|
احتیاطی خوراک
|
|
65,76,587
|
|
صف اول کے کارکنان
|
|
پہلی خوراک
|
|
1,84,33,087
|
|
دوسری خوراک
|
|
1,76,86,428
|
|
احتیاطی خوراک
|
|
1,27,81,728
|
|
12 سے 14 سال کی عمر کا گروپ
|
|
پہلی خوراک
|
|
3,98,04,269
|
|
دوسری خوراک
|
|
2,92,41,001
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,14,89,319
|
|
دوسری خوراک
|
|
5,18,05,713
|
|
18سے44برس کی عمرکےگروپ کےافراد
|
|
پہلی خوراک
|
|
56,00,96,197
|
|
دوسری خوراک
|
|
51,11,98,596
|
|
احتیاطی خوراک
|
|
4,33,17,499
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,38,06,648
|
|
دوسری خوراک
|
|
19,58,58,894
|
|
احتیاطی خوراک
|
|
2,62,10,265
|
|
60 سال سے زیادہ عمرکےافراد
|
|
پہلی خوراک
|
|
12,75,20,665
|
|
دوسری خوراک
|
|
12,24,13,734
|
|
احتیاطی خوراک
|
|
3,69,61,938
|
|
احتیاطی خوراک
|
|
12,58,48,017
|
|
کل تعداد
|
|
2,08,57,15,251
ہندوستان میں زیرعلاج مریضوں کی تعداد آج 1,05,058 ہوگئی جو ملک کے مجموعی پازیٹو معاملات کا 0.24 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.57 فیصد ہے۔گزشتہ 24 گھنٹوں کے دوران 15,220 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,36,54,064 ہے۔
گزشتہ 24 گھنٹوں کے دوران 9,062 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,64,038 ٹیسٹ انجام دیئے گئے۔ ہندوستان میں اس وقت تک مجموعی طور پر 88.10 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 4.38 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 2.49 فیصد درج کی گئی ہے۔
ریلوے کی وزارت
ریلوے بورڈ کے چیئر مین جناب ونود کمار یادو نے ایچ آر ایم ایس موبائل ایپ لانچ کیا
بھارتیہ ریلوے کے تمام ملازمین اب اپنی ملازمت سے متعلق اعداد و شمار تک رسائی حاصل کر سکتے ہیں
یہ بھارتیہ ریلوے میں کمپیوٹر کاری سے متعلق ایک اہم سنگ میل ہے
نئی دلّی، 20 جنوری / ریلوے بورڈ کے چیئر مین جناب ونود کمار یادو نے آج سینٹر فار ریلوے انفارمیشن سسٹم  کے ذریعہ تیار اور ڈیزائن کردہ موبائل ایپ ایچ آر ایم ایس لانچ کیا۔ اب بھارتیہ ریلوے کے تمام ملازمین اپنی ملازمت سے متعلق ڈاٹا تک رسائی حاصل کر سکتے ہیں اور ضرورت ہو تو، انتظامیہ سے کسی قسم کی تبدیلی و اصلاح کے لئے مواصلات بھی کر سکتے ہیں۔
یہ موبائل ایپلی کیشن ملازمین کو ریلوے میں اپنی ملازمت شروع کرنے کی تاریخ سمیت اپنی انکریمنٹ، پرموشن، ایوارڈز، ٹرانسفر، پوسٹنگ، چھٹیاں، ٹریننگ اور ریکارڈ کے مطابق کنبے کی تشکیل، سبکدوشی کے فوائد سے متعلق نامزدگیوں وغیرہ سے متعلق تاریخ، اعداد و شمار ملاحظہ کر سکتے ہیں۔ اس عمل سے ایڈمنسٹریشن میں شفافیت آئے گی۔ یہ ایپلی کیشن ریلوے ملازمین اور ایڈمنسٹریشن کے درمیان ایک واحد مواصلاتی ونڈو کا کام کرے گی۔
بھارتیہ ریلوے میں ملازمین کے سروس ریکارڈ سے متعلق ملازمت کے آغاز اور ملازمت کے مکمل ہونے تک کے اعداد و شمار جمع کرنے کا کام فی حال جاری ہے۔ اس ماڈیول میں اب تک کام کر رہے 93 فیصد یعنی 011.19 لاکھ ملازمین کے اعداد و شمار پہلے ہی جمع کئے جا چکے ہیں۔
اپنے پروفائل سے متعلق اطلاعات اور سروس ریکارڈ کی اسکین شدہ کاپی کے حصول کے علاوہ، ملازمین ای۔ سروس ریکارڈ بھی ملاحظہ کر سکتے ہیں جو کہ ایچ آر ایم ایس ایپلی کیشن میں ان کی ملازمت میں شمولیت کے اعداد و شمار کی بنیاد پر شامل کیا گیا ہے۔ ان کے سروس ریکارڈ کی فزیکل سروس ریکارڈکی اسکینڈ کاپی بھی اس ایپ پر دستیاب ہے۔ یہ پہل قدمی بھارتیہ ریلوے کی ایچ آر سے متعلق کارکردگی کی کمپیوٹر کاری میں ایک اہم سنگ میل ہے۔
یہ ایپ بھارتیہ ریلوے کے لئے گوگل پلے اسٹور۔ ایچ آر ایم ایس ایمپلائی موبائل ایپ پر دستیاب ہے۔
ملازمین کو اپنے سروس ریکارڈ تک رسائی کے لئے آئی پی اے ایس نمبر / پی ایف نمبر کا اندراج کرنا ہو گا۔ ریلوے ریکارڈ کے مطابق دستیاب ان کے موبائل نمبر پر ایک او ٹی پی بھیجا جائے گا۔ ملازم کو اندراج کا عمل مکمل کرنے کے لئے اس او ٹی پی کو درج کرنا ہو گا۔ اگر موبائل نمبر مہیا نہیں ہے، تو ریلوے بورڈ کے اسٹیبلشمنٹ سیکشن سے اس ایپلی کیشن تک رسائی کے لئے رابطہ قائم کیا جا سکتا ہے۔
۔۔۔۔۔۔
U. 858ٰ
(Visitor Counter : 122
وزارت دفاع
یورپی یونین اور ہندستان کی مشترکہ بحری مشق
نئی دہلی ،21 جون 2021:اٹھارہ اور انیس جون 2021 کو ، یورپی یونین اور ہندوستان نے خلیج عدن میں مشترکہ بحری مشق کی۔اس مشق میں ہندوستانی بحریہ کے جنگی جہاز آئی این ایس ٹریکند ، یورپی یونین کے نیووفور صومالیہ - آپریشن اٹلانٹا املاک بشمول اطالوی بحری جنگی جہاز کارابینیئر  اور ہسپانوی جنگی جہاز ناوررا ، فرانسیسی جنگی جہاز سرکوف اور فرانسیسی ایمفیبییس جنگی ہیلی کاپٹر بردار ٹونرے نے حصہ لیا۔ یہ مشق سمندری قزاقی مخالف کارروائی کے منظر نامے پر مبنی تھی۔ اس میں ایک دوسرے کے ڈیک پر ہیلی کاپٹر اُتارنے ، سمندر میں پیچیدہ ارتقائی تدبیرات، راست فائرنگ، رات کے وقت مشترکہ گشت اور صومالیہ کے ساحل سے دور گہرے سمندر میں بحری پریڈ شامل ہے۔
یورپی یونین اور ہندوستان سمندر کے ہند۔بحر الکاہل خطے میں ایک آزاد ، کھلی ، جامع اور قواعد پر مبنی نظم قائم کرنے کے پابند ہیں۔ یہ نظم علاقائی سالمیت اور خودمختاری کے علاوہ جمہوریت ، قانون کی حکمرانی ، شفافیت ، جہاز رانی اور ایک دوسرے کی حدود میں پرواز کی آزادی، بلاامتیاز جائز تجارت اور تنازعات کے پرامن حل کے احترام کے تحت مرتب کیا گیا ہے۔ دونوں بین اقوامی قانون کی اولین حیثیت کی توثیق کرتے ہیں جس میں سمندری قانون سے متعلق اقوام متحدہ کی روایت  شامل ہے۔
جنوری 2021 میں یورپی یونین اور ہندوستان نے سمندری تحفظ کے بارے میں بات چیت کا آغاز کیا اور اس شعبے میں بات چیت اور تعاون کو مضبوط بنانے سے اتفاق کیا تھا۔ ہنستانی بحریہ ورلڈ فوڈ پروگرام کے چارٹرڈ جہازوں کو تحفظ فراہم کرتی آ رہی ہے۔ یہ کام یورپییونین کے نیووفور صومالیہ - آپریشن اٹلانٹا کے اشتراک سے کیا جاتا ہے۔
ہندوستانی بحریہ اس سے قبل مشترکہ بیداری اور عدم تصادم  کانفرنس میں شریک ہو چکی ہے جس کی میزبانی میں آپریشن اٹلانٹا نے بھی حصہ لیا تھا۔ اس کے جہازوں نے ماضی میں ہندوستانی جہازوں کے ساتھ متعدد مشترکہ مشقیں کی تھیں۔
یورپییونین اور ہندوستان کی خواہش ہے کہ سمندر میں مشترکہ بحری مشقوں اور بندرگاہون سے ربط سمیت اپنے سرگرم تعاون کو مستحکم کیا جائے اور مواصلات کی سمندری راستوں کو تحفظ فراہم کیا جائے۔ دونوں کا یہ بھی ارادہ ہے کہ باہمی ربط اور تبادلے کے ذریعے ہند۔بحر الکاہل میں سمندری بیداری کو بھی فروغ دیا جائے۔ یورپی یونین اور ہندوستان نے ہند۔بحر الکاہل کے خطے میں سمندری تحفظ کے شعبے میں اپنے تعاون کو بڑھانے میں اپنی دلچسپی کی توثیق کی۔
وزیراعظم کا دفتر
بنگلورو میسور ایکسپریس وے کرناٹک کی ترقی کی رفتار میں اہم کردار ادا کرے گا: وزیر اعظم
وزیر اعظم جناب نریندر مودی نے کہا ہے کہ بنگلورو میسور ایکسپریس وے کرناٹک کی ترقی کی رفتار میں اہم کردار ادا کرے گا۔
جناب مودی سڑک نقل وحمل اور شاہراہوں کے مرکزی وزیر جناب نتن گڈکری کی سلسلے وار ٹویٹس کا جواب دے رہے تھے جس میں وزیر موصوف نے بتایا کہ بنگلورو میسور ایکسپریس وے پروجیکٹ کی تعمیر کا مقصد شری رنگ پٹنہ، کورگ، اوٹی اور کیرالہ جیسے علاقوں تک رسائی کو بہتر بنانا اور اس کے ذریعہ ان کی سیاحت کی صلاحیت میں اضافہ کرنا ہے۔
مرکزی وزیر نے یہ بھی بتایا کہ مذکورہ پروجیکٹ کے تحت این ایچ-275 کا ایک حصہ بھی آتا ہے، اس میں چار ریل اوور برج، نو اہم پل، 40 چھوٹے پل، اور 89 انڈر پاس اور اوور پاسز بھی شامل ہیں۔
وزیر اعظم نے ٹویٹ کیا؛
’’ایک اہم کنیکٹیویٹی پروجیکٹ جو کرناٹک کی ترقی کی رفتار میں تعاون کرے گا۔‘‘
وزیراعظم کا دفتر
وزیر اعظم کا یوگانڈا میں ہندوستانی برادری سے خطاب
نئی دلّی ،25 جون؍ وزیر اعظم جناب نریندر مودی نے آج یوگانڈا میں مقیم ہندوستانی برادری سے خطاب کیا ۔ کمپالا میں منعقد اس تقریب میں یوگانڈا کے صدر موسیوینی نے بھی شرکت کی ۔
وزیر اعظم نے اپنے خطاب میں کہا کہ یوگانڈا میں مقیم ہندوستانی برادری سے مل کر انہیں اپنائیت کا احساس ہوا ہے ۔ انہوں نے کہا کہ ا س تقریب میں صدر موسیوینی کی شرکت ہندوستانی برادری کے تئیں ان کی محبت اور یوگانڈا میں مقیم ہندوستانیوں کی محبت کا مظہر ہے ۔انہوں نے بدھ کے روز یوگانڈا کی پارلیمنٹ سے خطاب کرنے کے اعزاز کے لئے صدر موسیوینی اور یوگانڈا کے عوام کا بھی شکریہ ادا کیا ۔
انہوں نے بھارتی برادری کی اپنے اندر بھارت کو زندہ رکھنے کے جذبے کی ستائش کی جس کی عکاسی اس موقع پر پیش کئے گئے عکاس ثقافتی پروگراموں کے ذریعہ کی گئی ۔
وزیر اعظم نے اعتراف کیا کہ یوگانڈا سمیت تمام افریقی ممالک بھارت کے لئے اہم ہیں ۔ انہوں نے کہا کہ نو آبادیاتی نظام کے خلاف جدو جہد ، ایک بڑی تعدادمیں مقیم ہندوستانی برادری اور مشترکہ ترقیاتی چیلنج اس کی وجوہات ہیں ۔
انہوں نے کہا کہ بھارت آج دنیا کی تیز رفتار ترین اقتصادی ترقی کرنے والے ممالک میں شامل ہے ۔ انہوں نے کہا کہ بھارت بھارت کاریں اور اسمارٹ فون برآمد کر رہا ہے ۔انہوں نے کہا کہ ڈیجیٹل ترقیات کا مطلب اب بھارت کے عوام کا با اختیار ہونا ہے اور ملک اسٹارٹ اپ کے ایک انتہائی اہم مرکز کے طور پر ابھر رہا ہے ۔
وزیر اعظم نے بھارت کی غیر ملکی پالیسی میں افریقہ کی اہمیت کے بارے میں روشنی ڈالتے ہوئے نئی دلّی میں 2015 میں منعقدہ انڈیا ۔ افریقہ فورم سمٹ کا حوالہ دیا ۔ اس کے علاوہ انہوں نے بھارت اور دیگر افریقی ممالک کے درمیان اعلیٰ سطحی باہمی میٹنگوں کا بھی حوالہ دیا ۔
وزیر اعظم نے اس کے علاوہ پہل قدمیوں مثلاً تین بلین ڈالر کے بقدر سے زائد کے قرضے ، اسکالر شپ اور ای ۔ ویزا کے انتظامات کا بھی ذکر کیا ۔ انہوں نے کہا کہ انٹر نیشنل سولر الائنس  کے تمام ممبر ممالک میں سے نصف کے قریب افریقہ سے تعلق رکھتے ہیں ۔
انہوں نے کہا کہ ایشیا اور افریقہ کی قومیں ایک نئے عالمی آرڈر میں اہم رول ادا کر رہے ہیں ۔
۔ ۔ ۔ ۔ ۔
(u.3807